
12. számú melléklet

PROJEKT MEGVALÓSÍTÁSI ÚTMUTATÓ
a Szegedi Tudományegyetem által meghirdetett VIRTUS Pályázat 2026/2 nyertes pályázatokhoz

1. Pályázat támogatási összegének felhasználása, kimeneti eredmény

A támogatott projekt megvalósítására a Támogatási értesítésben rögzített támogatási keretösszeg áll rendelkezésre. A támogatási összeg felhasználása minden esetben az IKIKK VT által elfogadott Pályázati Adatlap mellékleteként benyújtott  „SZTE_projektek_szakmai_HR_beszerzési_terv” szerint történik. 

1.1 Támogatási összeg felhasználásának módosítása

A költségvetés egyes tételei átcsoportosíthatók a támogatott költségvetési kereten belül az alábbi előírások figyelembevételével:
A pályázat keretében kizárólag a támogatható tevékenységek megvalósítása érdekében felmerülő, a projekt megvalósításához felhasznált alábbi költségek számolhatók el:

· Személyi jellegű költségek. 
· A támogatható tevékenységek megvalósítása érdekében igénybe vett szolgáltatások költségei azzal a feltétellel, hogy amennyiben a megállapodásban foglalt feladat határidőn belüli szakszerű végrehajtására megfelelő kapacitás/szakértelem az SZTE belső egységeinél rendelkezésre áll, akkor onnan kell igénybe venni. 
· A támogatható tevékenységek megvalósítása érdekében felmerült anyagköltség: kutatási anyag- és fogyóeszköz beszerzése. 
· A projekt lebonyolításához elengedhetetlenül szükséges eszközök vagy tartozékok beszerzési költsége kizárólag indokolt esetben, amennyiben az SZTE-n belüli kapacitás/eszköz/műszer hiányzik, vagy határidőben nem áll rendelkezésre, egyedi kérelem alapján elszámolható.  
· Szakmai adminisztrációs keret az összköltség maximum 5%-ának erejéig elszámolható, mely kizárólag az intézeti/tanszéki ügyintézők személyi kifizetésére használható fel. 

1.2 Kimeneti eredmény

A benyújtott és elfogadott Pályázati Adatlapban-ban rögzítetteknek megfelelően.

2. Szakmai megvalósítást támogató szolgáltatások és nyomonkövetés

A projektek megvalósításával kapcsolatban az SZTE Stratégiai Fejlesztési Főigazgatóság (továbbiakban: SFF) tanácsadást nyújt. A támogató szolgáltatás célja, hogy elősegítse olyan innovációk/prototípusok fejlesztését, melyek alkalmasak üzleti jellegű hasznosításra.

A szakmai megvalósítást támogató szolgáltatás főbb témakörei:
· technológia innovációs értékének növelése, technológia kidolgozottsági fázisának javítása; 
· szellemitulajdon-védelmi stratégiák kialakítása
·  versenytársak körének felmérése;
· piaci és üzleti vonzerő növelése;
· üzleti modell kialakítása,
· egyéb témakörök, melyek a megvalósítás során felmerülnek.

A fenti tevékenység előre egyeztetett időpontokban, havi gyakorisággal zajlik a projekt képviselő/jének/inek és az SFF munkatársainak részvételével személyesen vagy online. Az egyeztetések célja a projekt szakmai előrehaladásának támogatása, valamint az esetlegesen felmerülő kérdések, kockázatok vagy elakadások közös áttekintése és kezelése. Az egyeztetésekről feljegyzés készül.

3. Beszámolási kötelezettségek

A projekt megvalósítása során a szakmai beszámolási folyamat koordinálását az SFF végzi.

A nyertes pályázati projektek megvalósítási időtartamának kezdete a Pályáztai adatlapban rögzített dátum. A megvalósítás két mérföldköves bontásban történik a Pályázati adatlapban foglaltaknak megfelelően.

A pályázó előre meghatározott formában az alábbi szakmai beszámolók elkészítésére köteles:
· Időközi szakmai beszámoló: a mérföldkő lezárását követő 1 napon belül.
· Záró szakmai beszámoló: a projekt befejezését követő 15 napon belül.

A szakmai időközi-, és záróbeszámolókat az ikikk@szte.hu email címre kell megküldeni, az értékelést és a teljesítésigazolást az IKIKK Vezető Testület végzi.

A záróbeszámolónak tartalmaznia kell a kutató, vezető kutató további terveit technológia továbbfejlesztését és a hasznosítási törekvéseket illetően. 

4. Kifizetések és elszámolások 

A támogatások kifizetése a megkötött szerződéseknek és megrendeléseknek megfelelően történik.

A beszerzések, elszámolások és kifizetések megvalósulását az SZTE szabályzatai (https://u-szeged.hu/szabalyzatok), különös tekintettel a Szerződéskötési és Kötelezettségvállalási Szabályzat és a Szegedi Tudományegyetem Közbeszerzési Szabályzata , 
https://u-szeged.hu/gsz/dokumentumtar-beszerzesi/korlevelek-kozlemenyek határozzák meg. 
A megítélt támogatás összege nem módosítható, a kifizetések együttes mértéke nem haladhatja meg az elfogadott mérföldkövekhez, szerződés szerint rendelt kumulált értéket. 
5. A módosítási igény bejelentésének határideje és módja
A mérföldkövek teljesítésére – indokolt esetben – hosszabbítás kérelmezhető. A hosszabbítási kérelmet legkésőbb a mérföldkő zárónapját követő 1 napon belül kell írásban benyújtani az SZTE Stratégiai és Fejlesztési Főigazgatóság részére. Jóváhagyott hosszabbítás esetén az időközi, illetve záró szakmai beszámoló benyújtási határideje a módosított mérföldkő zárónapjához igazodik, a 3. pontban meghatározott határidők figyelembevételével. A módosítást elektronikus formában az ikikk@szte.hu címen lehet kérelmezni.
Abban az esetben ha az I. mérföldkőhöz rendelt valamely feladat teljes egészében nem teljesült az I. mérföldkő záródátumáig, és nem érinti a II. mérföldkő megvalósítását, lehetőség van áttervezni a tevékenységet a vonatkozó költség(ekk)el együtt a II. mérföldkő időszakára. 
Abban az esetben ha az I. mérföldkőhöz rendelt eredmény teljesülését részben vagy egészben ellehetetleníti valamely, a projekt megvalósítása során jelentkező a szerződéskötéskor előre nem látható, a támogatásban részesült ellenőrzési körén kívül eső körülmény (pl.: járványhelyzet, új hatósági engedélyeztetési folyamat bevezetése), akkor a projektgazdának lehetősége van az elmaradt eredmény elérésének igazolására a II. mérföldkő időszaka alatt, amennyiben az IKIKK VT - mérlegelve az esetleges vis major körülményeket- a projektgazda kérelmére engedélyezi azt.

Módosításra két alkalommal van lehetőség: 
• A Támogatási értesítést követően a megvalósítás kezdő dátumáig terjedő időszakban Pályázati adatlap módosítási kérelem benyújtásával. 
• Az I. mérföldkő lezárást követően benyújtott Időközi szakmai beszámolóval egyidejűleg. Költségvetést érintő módosítás esetén a módosított SZTE projektek szakmai HR beszerzési terv benyújtása is szükséges.
Amennyiben a projekt záró dátumáig nem teljesülnek a pályázat II. mérföldkőre vállalt kötelezettségei – részletes indoklás mellett - lehetőség van maximum 2 hónapos hosszabbítási kérelem benyújtására. 
6. Nem teljesítés esetére meghatározott következmények: 
Amennyiben az Időközi szakmai beszámolóban nem teljesülnek az I. mérföldkőben vállalt kötelezettségek, vagy a projekt fő céljának teljesítése ellehetetlenül, akkor a hatályban lévő szerződések megszüntetésre kerülnek a mérföldkő záró napján, illetve a II. mérföldkövet érintő szerződések és megállapodások már nem kerülnek aláírásra, így a projekt a továbbiakban nem finanszírozható.

